கேள்வி: மதுமிதா ரவுத் என்பது என்ன?
பதில்: மதுமிதா ரவுத் (''Madhumita Raut'', 1966 (அ) 1967 – 21 மார்ச் 2026) ஓர் ஒடிசி (நடனம்) (ஒரிசி) நடனக் கலைஞர் ஆவார். இவர் மம்தா குந்தியா, மாயதர் ரவுத் ஆகியோரின் மகளாவார். 1950-களில் சாஸ்திர அடிப்படையிலான அறிவுடன் ஒடிசியை (இந்தியப் பாரம்பரிய நடனம்) புதுப்பித்தார். இவர் தில்லி வசித்து வந்தார். ஜெயந்திகா சங்கத்தின் கீழ் மாயாதர் ரவுத் ஒடிசி நடனப்பள்ளி என்ற ஒன்றை நிர்வகித்துக் கற்பித்தார்.
கேள்வி: மதுமிதா ரவுத் - தொழில் பற்றி நீங்கள் என்ன அறிந்துள்ளீர்கள்?
பதில்: மதுமிதா ரவுத் ஒடிசி நடனத்தின் மாயாதர் ரவுத் கரானாவின் வழியைப் பின்பற்றுபவர் ஆவார். அதன் அருள், வெளிப்பாட்டின் ஆழம், பாரம்பரியம் 'சாஸ்திரம்' சார்ந்த தொழில்நுட்ப முழுமைக்குப் பெயர் பெற்றவராவார். இவரது கண்டுபிடிப்புகளில் அங்கேரி கவிதை பற்றிய பாடல்கள், யொஹான் வூல்ப்காங் ஃபொன் கேத்தா கவிதைகள் பற்றிய நடன அமைப்புகள், நெதர்லாந்து பாலினீசிய நடனக் கலைஞர் தியா தந்திரியுடன் இணைவு இவர் சமூகக் காரணங்களுக்காக நடன ஊடகத்தைத் திறம்பட பயன்படுத்தினார். தில்லி, இந்தியன் புற்றுநோய் அமைப்பு, உலக வனவிலங்கு நிதி - இந்தியா, பெண்களின் பிறப்புக்கு முந்தைய ஒழிப்புக்கு எதிரான பிரச்சாரம், தி ஆர்ட் ஆஃப் லிவிங் மற்றும் 'ஹேவ்-நோட்ஸ்' மேம்பாட்டிற்காக இவர் பல நிகழ்ச்சிகளை நிகழ்த்தியுள்ளார். படிமம்:Madhumita_Raut_Odissi_Dancer.jpg பாவனையில் மதுமிதா ரவுத் ]] நெதர்லாந்துத் தொலைகாட்சி இவர் குறித்து ஓர் ஆவணப்படம் தயாரித்துள்ளது. ஸ்டட்கர்ட் (ஜெர்மனி) மற்றும் அங்கேரிய தொலைக்காட்சிகள் இந்தியா குறித்த ஆவணப்படங்களில் ரவுத்தின் நடனத்தைக் காட்சிப்படுத்தியுள்ளன. டச்சு தொலைக்காட்சி தயாரிக்கும் ஒரு படத்திலும் ரவுத் ஒரு முக்கியக் கதாபாத்திரத்தில் நடித்துள்ளார். இந்திய விழுமியங்களைச் சித்தரிக்கும் இந்தப் படம் மேற்கு ஐரோப்பா முழுவதும் மிகவும் பாராட்டப்பட்டது. மதுமிதா ரவுத் இந்தியா, அயர்லாந்து, இங்கிலாந்து, ஸ்காட்லாந்து, நெதர்லாந்து, ஜெர்மனி, பெல்ஜியம், ஹங்கேரி, ஆஸ்திரியா, ஸ்பெயின், மொராக்கோ, பிரான்ஸ், போர்ச்சுகல், ஜப்பான், அமெரிக்கா போன்ற நாடுகளில் முக்கிய நடன விழாக்களில் நடனமாடியுள்ளார். அமெரிக்கா, நெதர்லாந்து, ஜப்பான், ஜெர்மனி ஆகிய நாடுகளிலும் ஒடிசி கற்பித்தார். ஒரிசா மாநில குங்கூர் சம்மான், உத்கல் கன்யா விருது, மகிளா சக்தி சம்மான், பாரத் நிர்மாண் விருது, ஒடிசா லிவிங் லெஜண்ட் விருது 2011 என பல மதிப்புமிக்க விருதுகளைப் பெற்றார். 2007 இல் டெல்லியின் பி.ஆர்.ரிதம்ஸால் வெளியிடப்பட்ட "ஒடிசி: வாட், வொய் அண்ட் ஹௌ: எவால்யேசன், ரிவீவல் அன்ட் டெக்னிக்கல்" என்ற நூலை மதுமிதா ரவுத் எழுதியுள்ளார்.Odissi: What, Why and How: Evolution, Revival & Technique by Madhumita Raut, Published B.R.Rhythms, Delhi,2007..
கேள்வி: மதுமிதா ரவுத் - விருதுகள் என்பது என்ன?
பதில்: ரவுத் பின்வரும் விருதுகளைப் பெற்றுள்ளார்: 1997ஆம் ஆண்டு பாரத் நிர்மாண் விருதினையும், 2010இல் ஒரிசா மாநிலம் குங்கூர் சம்மான் விருதினையும் 2010-இல் உத்கல் கன்யா விருதினையும், அதே ஆண்டில் மகிலா சக்தி சம்மான் விருதினையும், 2011இல் 2011இல் ஒடிசா வாழும் கலைஞர் விருதினையும் பெற்றுள்ளார்.
கேள்வி: மதுமிதா ரவுத் - இறப்பு பற்றி விளக்கவும்.
பதில்: ரவுத் 2026 மார்ச் 21 அன்று தனது 59-ஆவது அகவையில் மாரடைப்பால் இறந்தார். இவரின் தம்பிமாரான மனோஜ், மன்மத் ஆகியோரின் பாதுகாப்பில் வாழ்ந்து வந்தார்.